Λάρνακα, 31/10/2025

**Η Lidl Κύπρου κατακτά τη 2η θέση για την ψηφιακή πλατφόρμα** **POSH**

**Η εταιρεία ξεχώρισε για την Πλατφόρμα Οργάνωσης Ασφάλειας & Υγείας (POSH) στον φετινό Διαγωνισμό Παραδειγμάτων Καλής Πρακτικής του Τμήματος Επιθεώρησης Εργασίας.**

Η **Lidl Κύπρου** απέσπασε τη 2η θέση στον **Διαγωνισμό Παραδειγμάτων Καλής Πρακτικής του Τμήματος Επιθεώρησης Εργασίας**, για την πρωτοποριακή πλατφόρμα **POSH – Platform Organizational Safety Health**, επιβεβαιώνοντας τη δέσμευσή της στην **ενίσχυση της ασφάλειας και υγείας στον χώρο εργασίας**.

Στο πλαίσιο της στρατηγικής ενίσχυσης της Ασφάλειας και Υγείας στην εργασία, η Lidl Κύπρου προχώρησε στην **ανάπτυξη της πλατφόρμας POSH**, με στόχο την **εισαγωγή εξειδικευμένου λογισμικού**, την **ψηφιοποίηση και τυποποίηση των διαδικασιών**, την **αποτελεσματικότερη διαχείριση δεδομένων** και **τη συνολική βελτίωση της απόδοσης** στον συγκεκριμένο τομέα.

Με την εφαρμογή της POSH, καταργείται η ανάγκη χρήσης email και εντύπων, καθώς η καταγραφή ατυχημάτων και συμβάντων γίνεται πλέον ψηφιακά και σε πραγματικό χρόνο. Επιπλέον, η αυτοματοποίηση των επιθεωρήσεων και η δυνατότητα παρακολούθησης της υλοποίησης διορθωτικών ενεργειών ενισχύουν την αποτελεσματικότητα και συμβάλλουν ουσιαστικά στην πρόληψη κινδύνων.

Τα δεδομένα που συλλέγονται αξιοποιούνται μέσω **προηγμένων εργαλείων Data Analytics**, προσφέροντας πλήρη εικόνα για κρίσιμους δείκτες απόδοσης, όπως ποσοστά ατυχημάτων, εκπαιδεύσεων και χρόνους ολοκλήρωσης μέτρων πρόληψης. Η πρόσβαση σε αυτά τα στοιχεία είναι διαθέσιμη σε όλα τα ιεραρχικά επίπεδα, ενισχύοντας την ενημέρωση, την τεκμηρίωση και τη λήψη αποφάσεων.

Η διάκριση αυτή αποτελεί ακόμη μία **επιβεβαίωση** της προσήλωσης της **Lidl Κύπρου** στην **καινοτομία**, την **υπευθυνότητα** και την **αριστεία** στον τομέα της εργασιακής ασφάλειας.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)